《濠州四望亭閒眺》
宋代·梅询

南北舟行互掷梭，长淮混混接天河。
石梁景绝虹垂渚，桐柏春深雪作波。
四望空明无俗翳，数声欸乃有渔歌。
谁言此地殊幽僻，自我今来风味多。

作者简介：（964—1041）宋宣州宣城人，字昌言。太宗端拱二年进士。真宗时为三司户部判官，屡上书论西北兵事。坐断田讼失实，降通判杭州。迁两浙转运副使，判三司开拆司。坐议天书，出知濠州。后历知数州，累官翰林侍读学士、给事中、知审官院。以足疾出知许州。